**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””** **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2009. gada 22. decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” (turpmāk – noteikumi Nr.1644) 2.punkts.Ministru kabineta 2003. gada 29.aprīļa noteikumu Nr.237 “Ārlietu ministrijas nolikums” 4.2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2015. gada 23. septembrī Eiropas Komisija nāca klajā ar paziņojumu *Bēgļu krīzes pārvaldīšana: tūlītēji operacionāli, budžeta un juridiski pasākumi Eiropas programmā migrācijas jomā*. Tajā EK identificē prioritāro rīcību turpmākajiem 6 mēnešiem, tai skaitā finansiālā atbalsta sniegšanu. 2015. gada 23. septembra ārkārtas neformālās Eiropadomē valstu un valdību vadītāji pieņēma kopīgu paziņojumu, kurā aicina gan ES institūcijas, gan valdības ātri rīkoties un pieņemt operacionālus lēmumus līdz 15./16.oktobra Eiropadomei. Kā vissteidzamākos jautājumus, kur nepieciešama tūlītēja rīcība un ES dalībvalstu finansiāls atbalsts, valstu un valdību vadītāji izvirza: 1) vismaz papildu 1 miljardu eiro atbalsts ANO Augstajam komisāram bēgļu jautājumos (UNHCR), Pasaules Pārtikas programmai (WFP) un citām aģentūrām; 2) atbalsts Libānai, Jordānijai, Turcijai un citām valstīm Sīrijas bēgļu krīzes pārvarēšanā, palielinot ES Reģionālo ieguldījumu fondu reaģēšanai uz krīzi Sīrijā (“Madad” fonds); 3) finansējuma palielināšana ES ārkārtas ieguldījumu fondam stabilitātes nodrošināšanai un nelikumīgas migrācijas un personu pārvietošanas iemeslu novēršanai Āfrikā.Ņemot vērā situāciju Sīrijā un Āfrikā kopumā, kā arī migrācijas plūsmu uz Eiropu, nepieciešams piešķirt 150 000 eiro lielu finansējumu no budžeta programmas „Līdzekļi neparedzētiem gadījumiem”, lai palīdzētu Sīrijas bēgļiem un veicinātu sadarbību ar migrācijas izcelsmes un tranzīta valstīm Āfrikā, tādejādi strādājot pie migrācijas pamatcēloņu novēršanas.1. **Iemaksa ES Reģionālajā ieguldījumu fondā reaģēšanai uz krīzi Sīrijā (“Madad” fonds) un iemaksa Pasaules Pārtikas programmā**

I. Situācijas raksturojumsSaskaņā ar Lielbritānijā bāzētās Sīrijas Cilvēktiesību novērošanas organizācijas (*Syrian Observatory for Human Rights*) datiem četros kara gados Sīrijā dzīvības zaudējuši vairāk nekā 240 000 cilvēki, no kuriem vairāk nekā 71 000 upuru ir civiliedzīvotāji. Situācija turpina pasliktināties - 12,2 miljoniem cilvēku, t.sk., 7,6 miljoniem valsts teritorijā iekšēji pārvietoto cilvēku, ir steidzami nepieciešama palīdzība. Pastāv nopietnas bažas par 4,6 miljonu cilvēku situāciju, kuri atrodas grūti pieejamās teritorijās. Sīrijā turpinās nopietni starptautisko humanitāro tiesību un cilvēktiesību pārkāpumi. Humānās palīdzības piegādes Sīrijā turpina apgrūtināt uzbrukumi apdzīvotajām vietām, administratīvie šķēršļi, vērojama medicīniskās palīdzības sniegšanas neitralitātes nerespektēšana, kaimiņvalstu ieviestie administratīvie šķēršļi, lai ierobežotu bēgļu pārvietošanos, kā arī finansējuma trūkums. Pieaugošais bēgļu skaits no Sīrijas un ar to saistītā ekonomiskās un politiskās spriedzes palielināšanās rada draudus stabilitātei reģionā, kā arī atstāj ietekmi uz drošības situāciju Tuvajos Austrumos. Saskaņā ar Apvienoto Nāciju Organizācija (turpmāk – ANO) datiem bēgļu gaitās no Sīrijas uz kaimiņvalstīm – Libānu, Jordāniju, Turciju, kā arī uz Ēģipti ir devušies vairāk nekā 4,08 miljoni cilvēku, kas rada milzīgu spriedzi uzņemošo valstu valdībām un iedzīvotājiem.Sīrijas krīze un ar to saistītais bēgļu skaita pieaugums, kā arī bēgļu plūsma uz Eiropu aizvien ir vieni no galvenajiem jautājumiem starptautiskajā dienaskārtībā. Paralēli mēģinājumiem meklēt politisko risinājumu, starptautiskā sabiedrība sniedz humāno palīdzību bēgļu situācijas uzlabošanai.ANO līdzekļu pieprasījums 2015. gadam Sīrijas krīzes seku risināšanai sastāda 8,4 mljrd. USD, kas iekļauj gan palīdzību Sīrijā (*Syria Response Plan 2015*, 2,9 mljrd. USD), gan tās kaimiņvalstīs (*Regional Refugee and Resilience Plan*, 5,5 mljrd. USD). 2014. gadā tika saņemti tikai 48% no pieprasītā nepieciešamā finansējuma, bet 2015. gadā saņemti tikai 38% no vajadzīgā finansējuma. 2015. gada 29. septembrī G7 valstis (Lielbritānija, Vācija, Kanāda, Francija, Itālija, Japāna, ASV) un Līča valstis ANO Ģenerālās asamblejas laikā paziņoja, ka piešķirs 1,8 miljardus USD, lai palīdzētu Sīrijas bēgļiem.Kopš krīzes sākuma Sīrijā Eiropas Savienības (Eiropas Komisija un dalībvalstis) sniegtais finansējums ir vairāk nekā 4,2 mljrd. EUR. 2015. gada 16. martā tika pieņemti Ārlietu padomes secinājumi par ES visaptverošo reģionālo stratēģiju Irākai un Sīrijai, kā arī ISIL/Da’esh draudiem (*EU Regional strategy for Syria and Iraq as well as the ISIL/Da’esh threat*). Stratēģija aptver ES aktivitātes krīzes risināšanas plašākā reģionā atbalstam, nosakot politiskā dialoga, sadarbības un atbalsta instrumentu, kā arī cīņas pret terorismu prioritāros virzienus. Stratēģija nākamo divu gadu laikā paredz finansējumu 1 miljarda EUR apmērā (finansējums pārlikts no citiem atbalsta instrumentiem).II. Par ES Reģionālo ieguldījumu fondu reaģēšanai uz krīzi Sīrijā (“Madad” fonds)2015. gada 23. septembrī Eiropas Komisija paziņoja, ka caur Eiropas Kaimiņattiecību politikas instrumentu (*European Neighbourhood Instrument, ENI*) 2015. gadā tiks piešķirti papildus 300 milj. eiro, lai palielinātu ES Reģionālo ieguldījumu fondu reaģēšanai uz krīzi Sīrijā (“Madad” fonds). Saistībā ar Pirmspievienošanās palīdzības instrumenta (IPA) līdzekļu pārorientāciju Eiropas Komisija plāno “Madad” fondā kopumā palielināt līdzekļus aptuveni 500 milj. eiro apmērā. Eiropas Komisija aicina ES DV veikt iemaksas Madad fondā, lai līdzekļu apjoms būtu vismaz 1 miljards eiro.“Madad” fondu izveidoja 2014. gada decembrī pēc Itālijas iniciatīvas (Itālijas prezidentūras ES Padomē prezidentūras laikā). Pirmā Madad fonda biedru sanāksme notika 2015. gada 29. maijā, kurā tika lemts par pirmo palīdzības programmu 40 milj. eiro apmērā (Eiropas Komisijas un Itālijas finansējums), kas tika piešķirta: 1) 17,5 milj. eiro - Sīrijas bēgļiem Turcijā (orientēts uz drošības uz izglītības sniegšanu bērniem); 2) 12 milj. eiro - augstākās un profesionālās izglītības veicināšanai Sīrijas jauniešu vidū; 3) 10 milj. eiro – ekonomikas situācijas uzlabošanai, jo īpaši bēgļu uzņēmējvalstīs (Libāna, Jordānija, Turcija); orientēts uz jauniešiem un sievietēm. III. Par Pasaules Pārtikas programmu Sīrijas krīzes kontekstāEiropadomes priekšsēdētājs 2015. gada 18. septembra vēstulē ES valstu un valdību vadītājiem, t.sk. Latvijas Ministru prezidentei, lūdza ieguldījumu Pasaules pārtikas programmā.Pasaules Pārtikas programma cenšas nodrošināt ar pārtiku gandrīz 6 miljonus pārvietoto personu Sīrijā un kaimiņvalstīs. Pārtikas sniegšanas operācijām ir nepietiekams finansējums, kas nozīmē, ka Pasaules Pārtikas programma ir spiesta samazināt palīdzības apmērus, lai nodrošinātu ar pārtiku bēgļus un pārvietotās personas šajā reģionā. Pasākumi:* Pārtikas izdale konfliktā cietušajām ģimenēm visā Sīrijā. Aptuveni 4 miljoni iedzīvotāji saņem šāda veida atbalstu.
* Atjaunotne pēc krīzes. Pasaules pārtikas programma strādā ar partneriem, lai celtu sabiedrību izturētspēju pret krīzēm.
* Sadarbībā ar Apvienoto Nāciju Organizācijas Bērnu fondu (*United Nations Children's Fund, UNICEF*) un Izglītības ministriju, tiek nodrošināta ēdināšana skolās. Caur šo programmu tiek atbalstīti 164 000 bērnu.
* Veselīga uztura nodrošināšana sievietēm, kas gaida bērniņu un jaunajām māmiņām.

Finansējuma nepietiekamība Pasaules Pārtikas programmai SīrijāŠī gada septembrī vairāk nekā 360 000 Sīrijas bēgļu, kas mitinās kaimiņvalstīs pārstāja saņemt pārtikas palīdzību, lai Pasaules Pārtikas programma varētu fokusēt savas darbības uz visvairāk ievainojamām ģimenēm. Tas attiecas uz 229 000 bēgļiem Jordānijā un vairāk nekā 131 000 bēgļiem Libānā. Pasaules Pārtikas programma apzinās, ka bēgļu uzņemošajām valstīm ir jātiek galā ar samilzušo bēgļu krīzi. Pasaules Pārtikas programmas palīdzība Sīrijas bēgļiem, pateicoties e-karšu sistēmai, ir devusi vairāk nekā 1 miljardu USD vietējām ekonomikām Sīrijas kaimiņvalstīs un radījis vairākus tūkstošus vietējās darbavietas. Šobrīd kritiskā finansējuma trūkuma dēļ Pasaules Pārtikas programma ir spiesta uz pusi samazināt palīdzību - gandrīz 1,3 miljoniem Sīriešu bēgļiem reģionā. Samazinot pārtikas talonu vērtību, lielākā daļa bēgļu pārtiek no 0,50 USD dienā. Darbībai Sīrijā Pasaules Pārtikas programma ir saņēmusi tikai nelielu daļu no nepieciešamā finansējuma 2015. gadam. Finansējuma nepietiekamības rezultātā ir ievērojami samazinājusies pārtikas proporcija (līdz 74% no paredzētā izmēra), kas nozīmē, ka ģimenēm ir jāpārtiek no mazākām un retākām maltītēm.Lai sniegtu palīdzību un apmierinātu pašas primārās vajadzības Sīrijas bēgļiem, līdz gada beigām Pasaules Pārtikas programmai nepieciešami 341 miljons USD. Lai Pasaules Pārtikas programma spētu turpināt sniegt palīdzību, ir nepieciešams ilgtspējīgs un paredzams finansējums. IV. Par Latvijas iemaksām situācijas uzlabošanai Sīrijā un tās kaimiņvalstīs2015. gada 31. martā Kuveitā notika ANO un Kuveitas organizēta līdzekļu vākšanas konference Sīrijas krīzei „Kuveita III”, kuras laikā tika vākti starptautiskās sabiedrības ziedojumi humanitārās situācijas uzlabošanai kara postītajā Sīrijā. Humanitārās palīdzības atbalstam Sīrijai konferencē kopā tika saziedoti vairāk nekā 3,8 miljardi ASV dolāru. Latviju pārstāvēja Ārlietu ministrijas valsts sekretārs Andrejs Pildegovičs, konferences laikā tika paziņots par Latvijas atbalstu 50 000 eiro apmērā.2013. gadā tika veikta iemaksa Sīrijas bēgļu atbalstam ANO Augstā komisāra bēgļu jautājumos Reģionālā reaģēšanas plāna palīdzības fondā 50 000 EUR apmērā.2012. gadā tika veikta iemaksa ANO Humānās palīdzības koordinācijas centra Sīrijas ārkārtas palīdzības fondā 43 000 EUR (30 221 LVL) apmērā.Ņemot vērā kraso Sīrijas bēgļu skaita pieaugumu un humanitārās situācijas pasliktināšanos reģionā, Latvijai ir nepieciešams sniegt finansiālu atbalstu 2015. gadā veicot iemaksu 50 000 eiro apmērā ES Reģionālajā ieguldījumu fondā reaģēšanai uz krīzi Sīrijā (“Madad” fonds) un 50 000 eiro iemaksu Pasaules Pārtikas programmas fondā. Tādējādi Latvija demonstrēs solidaritāti ar Sīrijas krīzē cietušajiem un apliecinot atbildīgas valsts tēlu Eiropas Savienības un starptautisko organizāciju ietvaros. Tāpat veicot iemaksu ANO Pasaules Pārtikas programmā tiktu nodrošināta Latvijas veikto iemaksu kontinuitāte ANO fondos un līdz ar to arī atpazīstamība ne tikai ES ietvaros, bet arī globālā mērogā (Latvijas kandidatūra ANO Drošības padomes 2025. gada vēlēšanās).1. **ES ārkārtas ieguldījumu fondam stabilitātes nodrošināšanai un nelikumīgas migrācijas un personu pārvietošanas iemeslu novēršanai Āfrikā**

Latvijas ārlietu ministrs ir saņēmis piecu Eiropas Komisijas komisāru - Augstās pārstāves, EK priekšsēdētāja vietnieces F. Mogerīnī, Eiropas kaimiņattiecību politikas un paplašināšanās sarunu komisāra J.Hāna, Starptautiskās sadarbības un attīstības komisāra N.Mimica, Migrācijas, iekšlietu un pilsonības komisāra D.Avramopula un Humānās palīdzības un reaģēšanas krīzes situācijās komisāra H.Stiljanda – vēstuli, kurā aicina veikt iemaksas fondā un piedalīties fonda izveidē. 2015. gada 9. septembrī Eiropas Komisija piešķīra 1,8 miljardu eiro ES ārkārtas ieguldījumu fondam stabilitātes nodrošināšanai un nelikumīgas migrācijas un personu pārvietošanas iemeslu novēršanai Āfrikā (turpmāk - ES ārkārtas Trasta fonds Āfrikai), lai izveidotu šo fondu. Trasta fonda mērķis ir uzlabot stabilitāti un risināt migrācijas pamatcēloņus lejpus Sahāras un Čadas ezera reģionā, Āfrikas raga un Ziemeļāfrikas valstīs. Trasta fonds Āfrikai pievērsīsies sociālekonomisko un sociālpolitisko problēmu risināšanai sasaistot to ar attīstības sadarbības politikas aktivitātēm, piemēram, darba vietu radīšana (jo īpaši jauniem cilvēkiem), cīņa ar radikalizāciju, u.c. Finansējumu Eiropas Komisija piešķīra no dažādiem instrumentiem: galvenokārt (*Eiropas Attīstības fonda Development Fund, EDF*), Attīstības sadarbības instruments (*Development Cooperation Instrument, DCI*) un Eiropas Kaimiņattiecību politikas instrumenta (*European Neighbourhood Instrument, ENI*). Trasta fonda paredzētais darbības laiks ir pieci gadi. Divas dalībvalstis – Francija un Spānija - ir apstiprinājušas kontribūcijas fondā.Attiecībā uz migrācijas Centrālo Vidusjūras ceļu, kas no Ziemeļāfrikas caur Vidusjūru ved uz Itāliju un Maltu, pārsvarā izmanto Eritrejas, Nigērijas un lejpus Sahāras iedzīvotāji. Izmantojot iekšpolitisko krīzi Lībijā, tajā aktīvi darbojas cilvēku kontrabandisti. Saskaņā ar FRONTEX datiem, līdz š.g. augusta vidum caur centrālo Vidusjūras ceļu Eiropā nokļuvuši vairāk nekā 106 tūkst. migrantu, kas salīdzinājumā ar 2014. g. ir samazinājums par 6%.2015. gada 11.-12. novembrī Valetas samitā ES ar Āfrikas partneriem plāno panākt virzību piecās jomās: 1) sadarbība legālās migrācijas un mobilitātes jomā; 2) starptautiskā aizsardzība un patvērums; 3) cīņa pret cilvēku tirdzniecību un nelikumīgu pārvadāšanu; 4) atgriešanas un readmisijas jautājumi; 5) attīstības veicinošas migrācijas labumu palielināšana un nelegālās migrācijas pamatcēloņu novēršana. Samitā plānots pieņemt politisko deklarāciju, apliecinot sadarbību, dalīto atbildību, lai risinātu šā brīža migrācijas un mobilitātes izaicinājumus, un rīcības plānu tūlītējiem un ilgtermiņa pasākumiem. Pirmā vecāko amatpersonu sanāksme Valetas samita sagatavošanai (11.09.2015) plaši atbalstīja visaptverošu un līdzsvarotu pieeju, kas balstās uz taustāmiem rezultātiem, kā arī pasākumus cīņai ar cilvēku tirdzniecību un kontrabandu, pamatcēloņu risināšanu un ES Trasta fondu Āfrikai. Āfrika ir ieinteresēta saņemt finansiālu atbalstu, kā arī attīstīt sadarbību legālās migrācijas jomā, savukārt ES – pilnveidot atgriešanas un readmisijas instrumentu izmantošanu. Ņemot vērā bēgļu skaita pieaugumu arī no Āfrikas valstīm, Latvijai ir nepieciešams sniegt finansiālu atbalstu 2015. gadā, veicot iemaksu 50 000 eiro apmērā ES ārkārtas Trasta fondā Āfrikai. Tādējādi Latvija demonstrēs solidaritāti migrācijas plūsmas regulēšanā un pamatcēloņu risināšanā, kā arī apliecinās atbildīgas valsts tēlu Eiropas Savienības un starptautisko organizāciju ietvaros.  |
| 3. | Projekta izstrādē iesaistītās institūcijas | Ārlietu ministrija, Finanšu ministrija |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (eiro) |
|  **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 150 000 | 0 | 0 | 0 |
| 2.1. valsts pamatbudžets | 0 | 150 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | -150 000 | 0 | 0 | 0 |
| 3.1. valsts pamatbudžets | 0 | -150 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 150 000 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 1. Iemaksa 50 000 eiro apmērā ES Reģionālajā ieguldījumu fondā reaģēšanai uz krīzi Sīrijā (“Madad” fonds);2. Iemaksa 50 000 eiro apmērā Pasaules Pārtikas programmas fondā;3. Iemaksa 50 000 eiro apmērā ES ārkārtas Trasta fondam Āfrikai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus 150 000 eiro apmērā sedz no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav. |

Projekta II, IV, V un VI sadaļas – projekts šo jomu neskar.

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

06.10.2015.

2265

Dina Bērziņa

Tuvo Austrumu un Āfrikas valstu nodaļas vecākā referente

Tālr. 670161613, fakss 67828121

e-pasts: dina.berzina@mfa.gov.lv